**PREDLOG**

**ODLUKA**

**O izmjenama i dopunama Odluke o osnivanju Društva sa ograničenom odgovornošću Lokalnog javnog emitera "Radio Bar"**

**Bar, jul 2022. godine**

Na osnovu člana 75 stav 1 tačka 3 Zakona o elektronskim medijima ("Službeni list Crne Gore", br. 046/10, 040/11, 053/11, 006/13, 055/16, 092/17, 082/20), člana 38 stav 1 tačka 14 Zakona o lokalnoj samoupravi ("Službeni list Crne Gore", br. 002/18, 034/19, 038/20, 050/22) i člana 43 stav 1 tačka 14 Statuta Opštine Bar ("Službeni list Crne Gore - opštinski propisi", br. 037/18), Skupština Opštine Bar, na sjednici održanoj \_\_\_\_\_\_ 2022. godine, donijela je

**ODLUKA**

**O izmjenama i dopunama Odluke o osnivanju Društva sa ograničenom odgovornošću Lokalni javni emiter "Radio Bar"**

**Član 1**

U Odluci o osnivanju Društva sa ograničenom odgovornošću Lokalni javni emiter "Radio Bar" (Službeni list Crne Gore – opštinski propisi”, br. 040/12 od 31.12.2012.) član 7 se mijenja i glasi:

“Radio Bar” je dužan da pruža javne usluge proizvodnje i emitovanja radijskog programa sa informativnim, kulturnim, umjetničkim, obrazovnim, naučnim, dječijim, zabavnim, sportskim i drugim programskim sadržajima, kojima se obezbjeđuje ostvarivanje prava i interesa građana i drugih subjekata u oblasti informisanja.

U cilju pružanja javnih usluga u oblasti informisanja “Radio Bar” je dužan da:

1) samostalno i nezavisno proizvodi, uređuje i emituje programe koji nijesu u službi političkih, ekonomskih ili drugih centara moći;

2) objektivno i pravovremeno informiše javnost o političkim, privrednim, kulturnim, obrazovnim, naučnim, sportskim i drugim značajnim događajima i pojavama;

3) proizvodi i emituje programe namijenjene različitim segmentima društva, bez diskriminacije, posebno vodeći računa o specifičnim društvenim grupama kao što su djeca i omladina, pripadnici manjinskih naroda i drugih manjinskih nacionalnih zajednica, osobe sa invaliditetom, socijalno i zdravstveno ugroženi i sl.;

4) njeguje kulturu javne komunikacije i jezičke standarde;

5) proizvodi i emituje programe koji izražavaju crnogorski nacionalni i kulturni identitet Crne Gore i kulturni i etnički identitet manjinskih naroda i drugih manjinskih nacionalnih zajednica;

6) proizvodi i emituje programe na jezicima manjinskih naroda i drugih manjinskih nacionalnih zajednica na područjima na kojima žive;

7) u vrijeme predizborne kampanje, na osnovu posebnih pravila, obezbjeđuje ravnopravno predstavljanje političkih stranaka, koalicija i kandidata koji imaju prihvaćene kandidature i izborne liste;

8) međusobno sarađuje i razmjenjuje programske sadržaje koji su od interesa za građane opštine Bar.”

**Član 2**

Član 8 se mijenja i glasi:

“Pored javnih usluga iz člana 7 ove odluke, “Radio Bar” može da obavlja i komercijalne audio i audiovizuelne usluge, u skladu sa posebnim propisima i to:

* prodaju programa za reklamne poruke i druge audiovizuelne komunikacije;
* plasman proizvoda;
* sponzorstvo;
* telešoping.

Obavljanje usluga iz stava 1 ovog člana mora da bude odvojeno od pružanja javnih usluga iz člana 7 ove odluke.”

**Član 3**

Poslije člana 8, dodaje se član 8a, koji glasi:

“Radio Bar” ne može da koristi sredstva iz budžeta Opštine Bar za finansiranje komercijalnih audio-vizuelnih usluga i dužna je da vodi odvojeno računovodstvo za pružanje javnih usluga od obavljanja komercijalnih audiovizuelnih usluga.”

**Član 4**

U članu 13 se mijenja stav 2, koji glasi:

“Radio Bar je dužan da dnevno emituje najmanje dvanaest (12) sati programa.”

Stav 3 se mijenja, i glasi:

“ Radio Bar je dužan da do kraja juna tekuće godine, stavi na uvid javnosti, na svom zvaničnom web sajtu:

1. izvještaje o radu za prethodnu godinu sa posebnim osvrtom na primjenu programskih standarda i ostvarivanje obaveza utvrđenih zakonom,
2. izvještaje o finansijskom poslovanju za prethodnu godinu, koji posebno sadrže podatke o korišćenju budžetskih sredstava;

3) izvještaje ovlašćenog revizora o finansijskom poslovanju;

“Radio Bar” je dužan da svom zvaničnom sajtu objavi i:

1) opšte akte kojima se uređuju pitanja programskih i profesionalnih standarda;

2) programska dokumenta;

3) pravila o predstavljaju političkih partija, kandidata i koalicija tokom političkih izbornih kampanja.

4) ugovor o pružanju javnih usluga između jedinice lokalne samouprave i Radio Bara“

**Član 5**

Član 19 se mijenja i glasi:

„Javne usluge, kao i visina sredstava i izvori za njihovo finansiranje, utvrđuju se Ugovorom o pružanju javnih usluga između jedinice lokalne samouprave i „Radio Bara“.

Ugovor se zaključuje na period od tri godine, u skladu sa budžetskim planovima i projekcijama lokalnog javnog emitera.

Prije zaključivanja Ugovora o pružanju javnih usluga, lokalni javni emiter „Radio Bar“ je dužan da pripremi predlog programskih obaveza za ugovorni period i o njemu sprovede javnu raspravu u trajanju od 45 dana, kako bi se javnost izjasnila o tome ispunjavaju li predložene programske obaveze kriterijume propisane zakonom.

Ugovorom se utvrđuje vrsta i obim javnih usluga koje javni emiter pruža, u skladu sa zakonom.

Ugovorom o pružanju javnih usluga definišu se i programski sadržaji iz člana 18 ove odluke.

Predlog ugovora o pružanju javnih usluga lokalni javni emiter „Radio Bar“ je dužan da dostavi jedinici lokalne samouprave najmanje šest mjeseci prije isteka važenja ugovora o pružanju javnih usluga.

Lokalni javni emiter „Radio Bar“ je dužan da na osnovu ugovora o pružanju javnih usluga izradi i donese svake godine, a najkasnije do 31. decembra tekuće za sljedeću godinu, program rada i finansijski plan, kojima će se utvrditi aktivnosti i programske obaveze, kao i potrebna finansijska sredstva za njihovu realizaciju.

Ako se Ugovor pružanju javnih usluga mijenja u pogledu programskih obaveza lokalnog javnog emitera, potrebno je sprovesti postupak u skladu sa zakonom.

Lokalni javni emiter „Radio Bar“ je dužan da Ugovor o pružanju javnih usluga ili njegove izmjene objavi na svom web sajtu i dostavi Agenciji za elektronske medije najkasnije 15 dana od dana zaključenja.“

**Član 6**

Poslije člana 30 dodaje se član 30a, koji glasi:

Član 30a

„ Članovi Savjeta imaju pravo na novčanu naknadu za svoj rad, u skladu sa osnivačkim aktom.

Članu Savjeta pripada naknada za rad u visini naknade koja pripada odbornicima u Skupštini opštine Bar, s tim što se ovaj iznos za predsjednika Savjeta uvećava za 25%. “

**Član 7**

Ova odluka stupa na snagu danom objavljivanja u “Službenom listu CG - opštinski propisi.”

**Skupština Opštine Bar**

**Predsjednica,**

**Milena Božović**